Tor André Johnsen

Tor André Johnsen (født 1968) er en norsk politiker (FrP) fra Ringsaker i Hedmark. Han er stortingsrepresentant for Hedmark siden 2013, etter å ha vært vararepresentant de tre foregående stortingsperiodene. Johnsen var medlem av Arbeids- og sosialkomiteen fra 2013 til 2015. Fra 2015 til 2021 var han medlem av Transport- og kommunikasjonskomiteen. Fra 2021 til 2025 var  han medlem av Justiskomiteen og fra 2025 Næringskomiteen. I stortingsvalget i 2013, 2017, 2021 og 2025 var han Fremskrittspartiets førstekandidat i Hedmark.

Han satt i Hedmark fylkesting fra 1999 og var gruppeleder fra 2011 til han ble valgt på Stortinget høsten 2013Tor André Johnsen (gruppeleder) . Hedmark fylkeskommune. Johnsen har sittet i kommunestyret i Ringsaker, Hamar og Stange.

Johnsen er utdannet Bedriftsøkonom fra BI og har en Bachelor fra USA med dobbel major i Business Administration og Psychology.

Johnsen anser seg som plaget av el-overfølsomhet og han er medlem i Foreningen for el-overfølsomme.

Johnsen ble i 2015 anbefalt av Politiets sikkerhetstjeneste til å kutte kontakten med russiske diplomater som PST anså for å være russiske etterretningsagenter. Johnsen uttalte at han ikke hadde til hensikt å følge oppfordringen fra PST.

Etter stortingsvalget i 2017 fikk Johnsen refs av daværende statsminister Erna Solberg for å ha delt en artikkel fra det innvandringsfiendtlige nettstedet 24avisen.com, hvor en 17-årig mørkhudet AUF-er ble hetset.

 Personlig 
Tor André Johnsen var tidligere gift med politikeren og tidligere skøyteløper Svetlana K. Johnsen.

 Referanser 

 Eksterne lenker 



Kategori:Stortingsrepresentanter fra FrP
Kategori:Stortingsrepresentanter for Hedmark
Kategori:Stortingsrepresentanter 2013–2017
Kategori:Stortingsrepresentanter 2017–2021
Kategori:Stortingsrepresentanter 2021–2025
Kategori:Lokalpolitikere i Ringsaker
Kategori:Lokalpolitikere i Hamar
Kategori:Lokalpolitikere i Stange
Kategori:FrP-politikere i Hedmark
Kategori:Lokalpolitikere i Innlandet